Բակտերուրիա

Բակտերուրիա (բակտերիամիզություն), բակտերիաների առկայությունը մեզում։ Տարբերում ենք բակտերուրիայի երկու հիմնական տեսակ՝ ախտանիշային կամ սիմպտոմատիկ (միզուղիների վարակ) և անախտանիշային կամ ասիմպտոմատիկ բակտերիուրիա։ Ախտորոշվում է մեզի ընդհանուր հետազոտությամբ կամ մեզի ցանքսի միջոցով։ Առավել հաճախ հայտնաբերվող հարուցիչը աղիքային ցուպիկն (Escherichia coli) է։ Հիմնականում ասիմպտոմատիկ անհատները չունեն հետազոտման կարիք։ Տարբերակիչ ախտորոշումը ներառում է տարբերակումը հետազոտման նյութի այլ ծագման մանրէներով աղտոտումից։ Հատուկ մեթոդների կիրառմամաբ առողջ մարդկանց մեզում կարող են հայտնաբերվել նաև որոշ՝ նորմալ միկրոֆլորայի մաս կազմող, ոչ ախտածին բակտերիաներ։
Ախտանիշների առկայության պարագայում բուժումը գլխավորապես հակաբիոտիկներով է։ Ասիմպտոմատիկ բակտերուրիան չունի բուժման կարիք, բացարությամբ հետևյալ վիճակների՝ հղիություն, վերջերս տարած երիկամի փոխպատվաստում, միզապարկ-միզածորանային ռեֆլյուքսի  առկայություն վաղ հասակի երեխաների մոտ և նրանց դեպքում, ովքեր պետք է ենթարկվեն միզուղիների վիրահատության։
Ասիմպտոմատիկ բակտերուրիան առավել հաճախ հանդիպում է միջին տարիքի կանանց շրջանում, իսկ այլ խմբերում հանդիպման հաճախականությունը կազմում է 3%։ Միզային կաթետրի երկարաժակետ առկայության դեպքում հաճախականությունը կազմում է 100% ։ Կանանց մոտավորապես 10%-ի շրջանում զարգանում է միզուղիների վարակ մեկ տարվա ընթացքում, իսկ 1/2-ը ունենում են միզուղիների վարակ գոնե մեկ անգամ իրենց կյանքի ընթացքում։


== Ախտանիշեր ==
Անախտանիշ բակտերուրիա
Անախտանիշ բակտերուրիա է համարվում մեզում բակտերիաների առկայությունը առանց միզային համակարգի վարակի նշանների։ Այն առավել տարածված է կանանց, տարեցների, դիաբետ, միզային կաթետր և ողնուղեղի վնասվածք ունեցողների շրջանում։ Երկարաժամկետ Ֆոլի կաթետրով հիվանդների մոտ բակտերուրիա է դիտվում համատարած կերպով։ Քրոնիկ անախտանիշ բակտերամիզություն առանց միզային վարակի նշանների հանդիպում է երկարատև խնամք պահանջող պոպուլյացիայի մոտ 50%-ի շրջանում։ Հղիների շրջանում բակտերամիզության առկայությունը ասոցացվում է ցածր քաշով նորածնի ծննդի, վաղաժամ ծննդաբերության և նորածնային ինֆեկցիայի զարգացման հետ ։ Բացի այդ այն բարձրացնում է պրեէկլամսիայի ռիսկը։
Ախտանիշային բակտերուրիա
Մեզում բակտերիաների առկայությունն է, որն ուղեկցվում է միզուղիների վարակի ախտանիշերով, ինչպիսիք են՝ հաճախացած միզարձակումը, տենդը, գոտկատեղի ցավը։ Սիմպտոմատիկ բակտերուրիան վկայում է միզային համակարգի վարակի առկայության մասին, օրինակ՝ պիելոնեֆրիտ կամ ցիստիտ։ Ամենատարածված հարուցիչը աղիքային ցուպիկն է։


== Ախտորոշում ==
Ախտորոշիչ հետազոտություները կիրառվում են միզային համակարգի վարակի նշանների առկայության  դեպքում և վերոնշյալ բացառությունների պարագայում։

Բակտերուրիան կարող է հայտնաբերվել մեզի «դիփսթիք» հետազոտությամբ։ Մեզի նիտրիտային թեստով հնարավոր է որոշել ցանկացած բակտերիա, որի կենսագործունեությունը նվազեցնում է նիտրատի քանակը։  Լեյկոցիտ-էսթերազային փորձը հայտնաբերում է մեզում լեյկոցիտների առկայություն, որը ասոցացվում է միզուղիների վարակի հետ։ Մեզի «դիփսթիք» հետազոտությունը արագ է և հասանելի։
Մեզի մանրադիտակային հետազոտությունը(մեզի ընդհանուր հետազոտություն) սպեցիֆիկ է հատկապես գրամի եղանակով ներկման ժամանակ, սակայն պահանջում է ավելի շատ ժամանակ և փորձ նախորդ մեթոդի համեմատ։
Բակտերուրիայի ախտորոշման ոսկե ստանդարտ է համարվում մեզի ցանքսը, որի միջոցով հայտնաբերվում է կոնկրետ միկրոօրգանիզմ։ Այս հետազոտությունը ավելի սպեցիֆիկ է, բայց արդյունքը ստացվում է օրերի ընթացքում։ Այդ իսկ պատճառով ավելի հաճախ բակտերուրիայի բուժումը իրականացվում է հիմնվելով նախորդ հետազոտությունների վրա, իսկ ցանքսի արդյունքների միջոցով կարող է իրականցվել հակաբիոտիկի ընտրության շտկում, եթե դրա կարիքը լինում է։ Մեզի ցանքսով որոշվում է նաև բակտերիայի հակաբիոտիկային զգայունությունը։Բակտերուրիան հաստատվում է, երբ մեզի միջին շիթից վերցված փորձանմուշի (տղամարդու դեպքում մեկ, իսկ կնոջից՝ երկու փորձանմուշ) 1մլ-ից անջատվում է մոնոբակտերալ 100,000 և ավելի գաղութ առաջացրած միավոր, իսկ միզային կաթետրով վերցված մեկ փորձանմուշի (թե կնոջ, թե տղամարդու համար) 1մլ-ում ավելի քան 100,000 և ավելի գաղութ առաջացրած միավոր։ Միզային համակարգի վարակի ախտանիշներ ունեցող կանանց համար ախտորոշիչ է համարվում 100 գաղութ առաջացրած մոնոբակտերիալ միավորի հայտնաբերումը մեկ փորձանմուշի 1մլ-ում


== Սկրինինգ ==
Մեկ անգամյա սկրինինգ հետազոտություն ցուցված է հղիության վաղ շրջանում։


== Բուժում ==
Որոշումը բուժել, թե ոչ կախված է ախտանիշների առկայությունից և ուղեկցող վիճակներից՝
Անախտանիշ բակտերուրիա
Անախտանիշ բակտերուրիան հիմնականում չունի բուժման կարիք։ Բացառություն են կազմում հղիությունը, նրանք ովքեր պատրաստվում են ենթարկվել միզային համակարգի վիրահատության , միզապարկ-միզածորանային ռեֆլյուքսով երեխաները և միազային համակարգի արատներով մարդիկ։ Ցուցված չէ բուժել անախտանիշ բակտերուրիան դիաբետով, երիկամի տրանսպլանտացիայով և ողնուղեղային վնասվածքով հիվանդների շրջանում։ Հակաբիոտիկային բուժման գերկիրառումը ունի մի շարք կողմանկի ազդեցություններ։ Այն բարձրացնում է հակաբիոտիկային կայունության, փորլուծության և Clostridium difficile
կոլիտի զարգացման ռիսկը։
Ախտանիշային բակտերուրա
Ախտանիշային բակտերուրիան բուժվում է որպես միզուղիների ինֆեկցիա և պահանջում է հակաբիոտիկների կիրառում։ Լայնորեն կիրառվող հակաբիոտիկներ են նիտրոֆուրանտոինը և տրիմետոպրիմ/սուլֆամետոքսազոլը։


== Համաճարակաբանություն ==


== Ծանոթագրություններ ==


== Արտաքին հղումներ ==